३ खेलबाट ५ विकेट लिएका सन्दिपले दिल्लीलाई समेत यसअघिका खेल नखेलाएको थकथकी लाग्ने बनाए । पहिलो र दोस्रो खेलमा समान १ विकेट लिएका सन्दिपले तेस्रो खेलमा आफूलाई थप निखारे र मुम्बई इन्डियन्सको ३ विकेट झारे । उनको उत्कृष्ट प्रदर्शनबाट दिल्लीले खेल जित्यो । र, सन्दिपको नेपालमा मात्र नभएर भारतमा पनि उत्तिकै चर्चा चुलियो । यसले उनको भविष्य सुन्दर देखाएको छ । तर, यससँगै उनीमा अब थप चुनौती भने पक्कै थपिएको छ ।
